45 
Undersøgelse af Fuglenes 
Brugbarhed til Udstopning. 
Naar man er kommen i Besiddelse af en Fugl, 
som man ønsker at udstoppe, bør man først undersøge, 
om den er tjenlig dertil, d. v. s. om den er frisk og 
dens Fjerklædning i passende Stand. Fuglen er frisk, 
naar Fjerene paa Halsen, omkring Øjnene, under Næb- 
bet og paa Bugen sidder fast; kan derimod disse let 
rykkes eller stryges af ved at man lader en Finger 
glide henad dem, er den ubrugelig, og man maa da 
nøjes med at opbevare Kranium, Vinger, Ben og Hale 
eller andre karakteristiske Dele af Fuglen, for at kunne 
konstatere dens Forekomst og Identitet, hvis det er en 
for Lokaliteten eller af andre Grunde interessant Fugl. 
Det er ikke nok at dømme efter en raadden Lugt 
alene, thi undertiden kan en saadan stamme fra Skud- 
saar, naar Blodet er traadt ud, eller fra Maven, hvis 
det er Fugle, som lever af let fordøjelig Føde (f. Eks. 
Fisk). 
De forskellige Fjerdragter har alle deres Interesse, 
og man bør derfor bestræbe sig for at erhverve saavel 
Dununger, Fugle i Overgangsdragter samt udfarvede 
Fugle; men man bør dog være temmelig kritisk i sit 
Valg og kun vælge gode Eksemplarer til Udstopning. 
Almindelige Fugle, som i Fældningstiden mangler Hale- 
fjer eller er skaldede i Hovedet, er det ikke Umagen 
værd at spilde Tid paa; anderledes forholder det sig 
